Postulaatti

Postulaatti on tieteessä käytettävä annettuna otettava väite eli oletus, joka tarvitaan teorian rakentamisen pohjaksi. Postulaatti voi olla niin sanottu selviö, vastoin enemmistön näkemystä tai jotain siitä väliltä. Esimerkki ensimmäisestä on vaikkapa alkuräjähdysteorian postulaatti, että luonnonlait ovat universaaleja. Esimerkki toisesta on Albert Einsteinin suppean suhteellisuusteorian toinen postulaatti, jonka mukaan valonnopeus on tyhjiössä vakio.

Matematiikassa postulaatti tarkoittaa suunnilleen samaa kuin aksiooma, joskin jälkimmäinen on nykyisin suomen kielessä käytetympi.

Matemaattinen logiikka
Tietoteoria